  Майя Бывальцева Аспӧртэм удмурт куараосты, кырӟанъёсты дышетыны луоз Москваын Гербер праздникын. Иворъёсъя «Удмуртия» агнтстволы со сярысь вераз удмурт кыллы дышетӥсь Ольга Урасинова. Мастер-класс 16 час 30 минутэ кутскоз шуыса чакламын. 30 минутскын вакчияк верало удмурт кыл сярысь — дышетом аспӧртэм удмурт куараосты, кулэ луись веранъёсты (фразаосты), удмурт кырӟан дышетом. Озьы ик вакчияк верало удмуртъёс сярысь, тунсыко кылъёсмы сярысь, мар бордысь кылдэмзы сярысь, шуом, коньдон, кызаузы но мукет Ольга УрасиноваСо ик Москваын удмурт кылъя курсъёсты нуоз. Пумиськонъёс Удмуртилэн тӧроезлэн шоркарысь постпердствояз ортчылозы. «Курсъёс пумысен вераським — пӧсьтолэзе но гудырикошконэ быдэн одӥг пумиськон радъялом, нош сӥзьылысен ини, калык шутэтсконысь бертыса, курсъёс», — пусйиз Урасинова. Тодэ вайытом, Гербер праздник Москваын  1-тӥ пӧсьтолэзе «Эрмитаж» садын. Таяз арын шулдыръяськонлэн мереткылэз (девизэз) «Лэсьтэмын Удмуртиын» луоз. Россилэн шоркараз улӥсьёс но куноос удмуртъёслэсь шудонъёссэс, эктонъёссэс но кырӟанъёссэс учкем сяна, Удмуртилэн туризмъя, инвестициосъя но экономикая луонлыкъёсыныз тодматскыны быгатозы. Кылсярысь, сюан йылолъёсты возьматозы, соосын пӧлын куран но айшон дӥсян. Удмуртиысь ужбергатӥсьёс асьсэ ӵектосъёсынызы тодматозы. Тодмо спортсменъёс вералозы, кин но мар юрттӥз соослы бадӟым вормонъёс басьтыны. Со сяна, дронъёсын ӵошатсконъёс но трос мукет ужрадъёс радъялозы. Вань иворъёсты лыдӟе «Гербер-2016 Москваын» сюжетысь Тегъёс: Мерлык Лулчеберет Москва Удмуртия Гербер удмурткыл  